Diari Oficial de la Generalitat Valenciana


Sumari del DOGV 3222, del 15-04-1998 (1998/2357)

RESOLUCIÓ de 12 de març de 1998, per la qual s'autoritza a l'empresa Enagás, SA, la realització de les instal·lacions corresponents al Projecte d'Instal·lacions de la Xarxa de Crevillente, en els termes municipals d'Elx i Crevillente (Alacant).
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3222

Data del DOGV
:   15-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2357


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 12 de març de 1998, per la qual s'autoritza a l'empresa Enagas, SA, la realització de les instal·lacions corresponents al Projecte d'Instal·lacions de la Xarxa de Crevillente, en els termes municipals d'Elx i Crevillente (Alacant). [1998/Q2357]
  
Mitjançant la Resolució d'1 de juny de 1993, de la Conselleria d'Indústria, Comerç i Turisme de la Generalitat Valenciana, es va atorgar a Enagas, SA, la concessió administrativa per al subministrament de gas natural per a usos industrials a diversos termes municipals de la província d'Alacant, entre els quals es troben els d'Elx i Crevillente (BOE núm. 175, de 23 de juliol de 1993).
  
Enagas, SA, va sol·licitar, mitjançant un escrit de data 8 d'octubre de 1997, davant d'aquest Servei Territorial d'Indústria i Energia d'Alacant, i a l'empara d'allò que disposen la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, i l'article 9.b) del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, l'autorització del Projecte d'Instal·lacions de la Xarxa de Crevillente, que anirà íntegrament pels termes municipals d'Elx i Crevillente.
  
Vista la sol·licitud presentada per Enagas, SA, i estudiat el Projecte d'Instal·lació de la Xarxa de Crevillente, visat pel col·legi oficial d'enginyers corresponent.
  
Vistes les al·legacions formulades, mitjançant l'escrit registrat d'entrada en aquest Servei Territorial amb data 30 de desembre de 1997, pel senyor José M.ª Lifante Alonso, que actua en el seu propi nom i dret i en qualitat de president de l'Agrupació d'Interés Urbanístic Pla Parcial I-7, de Crevillente, en el qual manifesta que el traçat projectat afectarà la zona denominada paratge de Botx, sòl urbanitzable, amb programa d'actuació integrada i projecte d'urbanització aprovats per l'Ajuntament de Crevillente, on sol·licita que la conducció s'ajuste al viari de circumval·lació previst i discórrega per la vorera d'aquest.
  
Vista la contestació d'Enagas, SA, a la qüestió suscitada, mitjançant un escrit de data 16 de gener de 1998, en el qual posen de manifest que l'Ajuntament ha proporcionat els plans del polígon I-7 i consensuat el traçat amb aquesta empresa, procediran a modificar-lo d'acord amb el Pla d'Ordenació previst.
  
Vistos el Decret 2.913/1973, de 26 d'octubre (esmentat), el Decret 1.775/1967, de 22 de juliol, l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per les ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994, la Llei de Règim Jurídic de les Administracions Públiques i del Procediment Administratiu Comú i la resta de disposicions concordants, aquest Servei Territorial resol:
  
Autoritzar les instal·lacions sol·licitades per Enagas, SA, d'acord amb el Projecte d'Instal·lació de la Xarxa de Crevillente, d'acord amb les condicions següents:
  
1. En tot moment, haurà de complir-se tot el que s'estableix en el Reglament General del Servei Públic de Gasos Combustibles, i també de normes complementàries, el Reglament de Xarxes i Connexions de Combustibles Gasosos aprovat per l'Ordre del Ministeri d'Indústria de 18 de novembre de 1974, i modificat per les ordres del Ministeri de 26 d'octubre de 1983, de 6 de juliol de 1984 i de 9 de març de 1994, i la Resolució d'1 de juny de 1993, de la Conselleria d'Indústria i Comerç, per la qual s'atorga a Enagas, SA, la concessió administrativa per al subministrament de gas natural per a usos industrials, entre d'altres, als termes municipals de Crevillente i Elx.
  
2. El termini per a la posada en marxa de les instal·lacions que s'autoritzen serà de 12 mesos des de la data de l'ocupació real de les finques afectades.
  
3. Les instal·lacions que s'autoritzen per mitjà d'aquesta resolució hauran de realitzar-se d'acord amb el Projecte denominat Xarxa de Crevillente i la resta de documentació tècnica presentada, que queda especificat en les següents dades bàsiques:
  
Descripció de les instal·lacions: la canonada serà d'acer sense soldadura, segons especificació API 5L. La qualitat de l'acer serà X-42 i estarà protegit contra la corrosió. La pressió màxima de servei de la xarxa serà de 16 bars.
  
Les longituds, el gruix i el diàmetre de les canalitzacions són els següents:
  
 Diàmetre Gruix (mm) Longitud (m)
  
 6'' 4'0 5045
  
 4'' 3'6 4692
  
 2'' 3'9 2765
  
B) El pressupost total de les instal·lacions objecte d'aquesta autorització ascendeix a la quantitat de cent cinquanta-nou milions tres-centes noranta-quatre mil sis-centes setanta pessetes (388.499.484 PTA).
  
4. Per a introduir modificacions que afecten les dades bàsiques a les quals es refereix la condició 3.ª, caldrà obtenir autorització en aquest Servei Territorial.
  
5. Una vegada finalitzades les obres d'instal·lació, s'efectuaran els assajos i les proves oportunes, i s'informarà en un termini de 48 hores de la realització d'aquests al Servei Territorial.
  
6. Aquest Servei Territorial aprovarà també les condicions concretes d'aplicació del projecte i introduirà les modificacions de detall que resulten convenients.
  
7. Enagas, SA, donarà compte de l'acabament de les instal·lacions a aquest Servei Territorial per al seu reconeixement definitiu i l'alçament de l'acta de posada en marxa; sense aquest requisit no podran entrar en funcionament. Per a això, s'aportarà a aquest Servei Territorial un certificat final d'obra signat per un tècnic superior competent i visat pel col·legi oficial corresponent, on conste que la construcció i el muntatge s'han efectuat d'acord amb la normativa tècnica vigent que hi siga d'aplicació, acompanyat de la documentació corresponent a les proves i els assajos realitzats.
  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o una altra causa excepcional que ho justifique legalment.
  
9. Els encreuaments especials i altres afectacions de béns de domini públic es realitzaran de conformitat amb els condicionats imposats pels organismes competents afectats.
  
De conformitat amb allò que s'ha disposat en els articles 10 i 13 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, aquesta autorització, que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, donarà lloc a la urgent ocupació. Els esmentats béns i drets són els inclosos en la relació que es va publicar en el Diari Oficial de la Generalitat Valenciana de data 21 de novembre de 1997.
  
Aquesta autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres necessaris per a la realització de les obres de les instal·lacions.
  
Contra aquesta resolució podrà interposar-s'hi un recurs ordinari davant del director general d'Indústria i Energia de la Conselleria d'Ocupació, Indústria i Comerç de la Generalitat Valenciana, en el termini d'un mes, comptador des del dia de la notificació, d'acord amb el que determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.